# Referat fra møte mellom Storfjord og Balsfjord kommuner, den 2. februar 2016 på Storfjord rådhus.

Til stede:

Fra Storfjord kommune: Ordfører Knut Jentoft
 Varaordfører Hanne Braathen
 Kst. rådmann Trond Roger Larsen

Fra Balsfjord kommune: Ordfører Gunda Johansen
 Varaordfører Odd Ronald Nilsen
 Politiker Jens Olav Løvlid
 Rådmann Karin F. Berger
 Seniorrådgiver Einar Nøstvik Guleng

Ordfører i Storfjord ønsket velkommen, og ledet møtet.

Det er enighet om at man må ha konkludert innen utgangen av mars måned om kommunene går videre i sammenslåingsprosessen. Balsfjord kommunestyre vil måtte behandle saken i sitt møte 24.02.16, om man vil gå inn i forhandlinger med Storfjord eller ikke.

Gjennomgang av referat fra møte 07.01.16:

Ordfører i Balsfjord gir uttrykk for at kulepunkt 3 (fordeling av kommunale arbeidsplasser) og 4 (eiendomsskatt) ikke er å betrakte som beslutninger, men tas med videre i diskusjonen. De øvrige punktene er det enighet om.

Administrative stillinger i kommunene ved sammenslåing:

Kommunene utarbeider hver seg en oversikt over bemanningen i administrasjonen med tilhørende lønns- og personalkostnader. Ledere ute i tjenestene (skole, barnehage, sykehjem m.v.) tas ikke med i oversikten. Rådmennene utveksler denne informasjonen så snart denne er klar. Balsfjord påtar seg å sammenstille bemanningsoversiktene og utarbeide en analyse over innsparingspotensialet.

Etter folketallet vil Storfjord primært kreve at ca 25% av de administrative årsverkene blir igjen i Storfjord. Balsfjord drøfter internt hva Balsfjord kan tilby av kommunale/offentlige arbeidsplasser i Storfjord.

Arbeidsgiverpolitikken i prosessen:

Storfjord mener at ingen skal sies opp ved sammenslåingen, men at reduksjoner i bemanningen skjer ved naturlig avgang.

Politisk organisering

Man utvekslet informasjon om den organiseringen kommunene har i dag. Noe ulik mht. hovedutvalgsmodellen. Hvor mange medlemmer skal det «nye» kommunestyret være på?

Kommunesenter

Storfjord er inneforstått med at kommunesenteret ikke blir i Storfjord. Man ser for seg at kommunesenteret blir på Storsteinnes som i dag.

Kommunevåpen og kommunenavn drøftes ikke nå.

Det er enighet om at man avventer behandlinga av saka i Balsfjord kommunestyre den 24.02., før man holder nytt møte.

Neste møtedag blir 8. mars fra kl. 10.00-13.00 på Storsteinnes rådhus.

Trond Roger Larsen (s.)

referent